Document ID: 31986R2315

*****
ΚΑΝΟΝΙΣΜΟΣ (ΕΟΚ) αριθ. 2315/86 ΤΟΥ ΣΥΜΒΟΥΛΙΟΥ
της 21ης Ιουλίου 1986
περί τροποποιήσεως του παραρτήματος VI του κανονισμού (ΕΟΚ) αριθ. 3796/81 περί κοινής οργανώσεως αγοράς στον τομέα των προϊόντων αλιείας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας (1), όπως τροποποιήθηκε τελευταία από την πράξη προσχώρησης του 1985, και ιδίως το άρθρο 30,
την πρόταση Επιτροπής,
Εκτιμώντας:
ότι, στα πλαίσια των συμφωνιών ελεύθερων συναλλαγών μεταξύ της Ευρωπαϊκής Οικονομικής Κοινότητας, αφενός, και του Βασιλείου της Σουηδίας και της Ελβετικής Συνομοσπονδίας, αφετέρου, συνήφθησαν συμφωνίες υπό μορφή ανταλλαγής επιστολών συνεπεία της προσχώρησης της Ισπανίας και της Πορτογαλίας στην Κοινότητα·
ότι, με αυτή την ανταλλαγή επιστολών, η Κοινότητα ανέλαβε την υποχρέωση να απονείμει προτιμησιακή μεταχείριση στις εισαγωγές ορισμένων ψαριών του γλυκού νερού καταγωγής και προέλευσης Σουηδίας και Ελβετίας· ότι είναι, επομένως, απαραίτητο να τροποποιηθεί το παράρτημα VI του κανονισμού (ΕΟΚ) αριθ. 3796/81,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα VI του κανονισμού (ΕΟΚ) αριθ. 3796/81 τροποποιείται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Ιουλίου 1986.

Labels: 3
18
6